ངག་སྙན་བརྒྱུད་ཟབ་མོ།  ༄༅།  ། དཔལ་རྡོ་རྗེ་འཇིགས་བྱེད་ལ་བརྟེན་པའི་ཆར་འབེབས་དང་རླུང་གནོན་རྗེ་བླ་མའི་མན་ངག་སྙན་བརྒྱུད་ཟབ་མོ་བཞུགས་སོ།  །  ༄༅༅།  ། ན་མོ་གུ་རུ་བྷཻ་ར་ཝཱ་ཡ།  རྒྱལ་ཀུན་ཡབ་གཅིག་རྗེ་བཙུན་མཁྱེན་པའི་གཏེར།  ། བྱིན་རླབས་གཏེར་གྱུར་འཇིགས་མཛད་དུས་དགྲའི་དབང་།  ། དབྱེར་མེད་བློ་བཟང་རྒྱལ་བ་གཉིས་པའི་ཞབས།  ། བྱང་ཆུབ་བར་དུ་སྙིང་དབུས་པདྨོར་བཞུགས།  ། ཆར་འབེབས་མན་ངག་ཟབ་མོའི་གྲགས་པ་ཅན།  ། མང་དུ་མཐོང་ཡང་འཁྲུལ་བྲལ་དགེ་ལྡན་པའི།  ། སྙན་བརྒྱུད་གདམས་པ་ཤེས་པ་དཀོན་མཐོང་ནས།  ། བླ་མའི་དྲིན་གྱིས་མདོ་ཙམ་འདིར་གསལ་བྱ།  །
དེ་ཡང་དཔལ་རྡོ་རྗེ་འཇིགས་བྱེད་ཀྱི་སྒོ་ནས་ཆར་འབེབས་བྱ་ཚུལ་རྗེ་བླ་མའི་མན་ངག་སྙན་བརྒྱུད་(༨༥)བཞིན་ཉམས་སུ་ལེན་པའི་རིམ་པ་ནི།  རྣལ་འབྱོར་པ་དབང་ཐོབ་ཅིང་དམ་ཚིག་དང་སྡོམ་པ་རྣམ་པར་དག་པ།  རྡོ་རྗེ་འཇིགས་བྱེད་ཀྱི་བསྙེན་པ་ཚད་ལྡན་སྔོན་དུ་སོང་བ་དག་གིས།  གཟའ་སྐར་ཚེས་གྲངས་བཟང་ཞིང་ཁྱད་པར་དུ་ཆུ་གཟའ་དང་ཆུ་སྐར་འཛོམས་པའི་དུས་སུ།  ཀླུ་ནུས་པ་ཅན་གནས་ངེས་པའི་ཆུ་མིག་བཟང་པོ་བཙལ་ལ།  དེར་སླེབ་མ་ཐག་ཀླུ་རྣམས་རང་གི་ཐུགས་ཀ་ནས་སྤྲོས་པའི་འོད་ཟེར་གྱི་གུར་ཁང་དུ་ཆུད་ནས་གར་ཡང་འགྲོ་མི་ནུས་པར་བསམ།  ཕྱོགས་བཞིར་མཐོ་བཞི་བརྩིགས་ཏེ་རྒྱལ་ཆེན་བཞིར་བསྐྱེད།  རང་ཡི་དམ་གྱི་ང་རྒྱལ་བརྟན་པོ་དང་ལྡན་པས།  ཡུལ་ལྷ་གཞི་བདག་ལ་གཏོར་མ་གཏང་སྟེ་ཆར་འབེབས་པའི་སྟོངས་གྲོགས་བཅོལ།  བགེགས་གཏོར་བཏང་ལ་ཆར་འབེབས་པ་ལ་བར་དུ་གཅོད་པ་ཐམས་ཅད་རྒྱ་མཚོའི་ཕ་མཐར་བསྐྲད་པའི་མོས་པ་ཤུགས་དྲག་དུ་བྱས་ལ་བསྲུང་འཁོར་གསལ་བཏབ།  རང་གི་སྡོད་གནས་སུ་དཔལ་རྡོ་རྗེ་འཇིགས་བྱེད་ཀྱི་བྲིས་འབུར་གྱི་སྐུ་ལེགས་པར་བཀྲམ་པའི་མདུན་དུ།  སྔོན་འགྲོའི་གཏོར་མ་དང་།  འདོད་ལྷ།  ཕྱོགས་སྐྱོང་།  ལས་གཤིན་སྒོས་ཀྱི་ཆོས་སྐྱོང་རྣམས་ཀྱི་མཆོད་གཏོར་དང་།  གཞི་བདག་གཏོར་མ་རྣམས་ལག་ལེན་བཞིན་བཤམས།  ས་སྟེགས་ཀྱི་ཁར་བ་བྱུང་དང་དྲི་བཟང་གི་ཆུས་བྱུགས་ལ།  མཎྜལ་པདྨ་འདབ་མ་བརྒྱད་སྤྱི་དང་འདྲ་བ་མུ་ཁྱུད་སྔོན་པོ་བྱ།  དེ་ནས་རི་མཐོན་པོའི་རྩེ་མོའི་ས་དང་།  མཆོད་རྟེན་རྙིང་པའི་ས་དང་།  ཁྲོན་པ་གཏིང་ཟབ་པའི་མཐིལ་གྱི་ས་དང་།  དེ་རྣམས་བསྲེས་ལ།  ཀླུ་གནས་ངེས་པའི་མཚོ་དང་།  ཆུ་མིག་སོགས་ཀྱི་ཆུས་བརྫིས་པའི་འཇིམ་པ་ལ་གཙོ་བོ་ཆུ་བདག་དང་།  ཀླུ་ཆེན་བརྒྱད་ཀྱི་གཟུགས་བརྙན་ཆོ་ག་ལས་བྱུང་བ་ལྟར་བཟོས་ལ།  རང་མདོག་དང་མཚུངས་པའི་ཚོན་གྱིས་ཁ་བསྒྱུར།  སྙིང་གར་ནཱ་ག་རཱ་ཛ་ཕུ་ཕུ་བྷ་དི་ཤ་ཡ་ཕོབ་ཕོབ།  ཅེས་པ་གྲོ་ག་ལ་གཟབ་ཆུང་བྲིས་པ་མཇུག་ནས་ནང་དུ་གྲིལ་མགོ་མཇུག་མ་ལོག་པར་ཞུགས།  དེ་ནས་པདྨའི་ལྟེ་བར་ཆུ་བདག་དང་(༨༦)འདབ་མ་བརྒྱད་ལ་ཀླུ་ཆེན་བརྒྱད།  ཆོ་གའི་གོ་རིམ་བཞིན།  བཀོད་པའི་ཀླུ་བརྒྱད་ཀྱི་མཇུག་མ་ཆུ་བདག་གི་འོག་ཏུ་མནན།  དེ་ལྟ་བུའི་མ་གྲུབ་ན།  ས་སྟེག་གི་སྟེང་དུ་རྡོ་ཚོན་ནམ།  འབྲུ་དཀར་གྱིས་འབྲི་འམ།  ཡང་ན་རས་སོགས་ལ་བྲིས་ཀྱང་རུང་སྟེ།  པདྨ་འདབ་བརྒྱད་མུ་ཁྱུད་ཅན་ལ་ཆུ་བདག་ཀླུ་བརྒྱད་དང་བཅས་པའི་གཟུགས་བརྙན་ནམ་ལྟེ་བར་ཝཾཿདང་བཾཿགང་རུང་འདབ་མ་བརྒྱད་ལ་ནམ་ཡིག་ཀླུ་རང་རང་གི་ཁ་དོག་དང་མཚུངས་པ་བྲིས་པའམ།  ཚོམ་བུ་རེ་བཀོད་པས་ཀྱང་རུང་ངོ་།  ། དེའི་མདུན་དུ་ཀླུ་སྨན་སྦྱོར་ན་སྨན་ཁྲོག་སྣོད་སོ་སོར་བཤམས་པའམ།  མེད་ན་ཀླུ་སྨན་གང་རྙེད་བརྡུངས་པའི་ཕྱེ་མ་གཏོར་ཟན་ལ་བསྲེས།  ཁམ་པོར་གསར་བ་ལོངས་མ་སྤྱད་པའམ།  ཟངས་དམར་གྱི་གཏོར་ཐེབས་ལྟ་བུ་དགུའི་ནང་དུ།  ཀླུ་སྨན་བསྲེས་པའི་ཟན་ལ།  རིལ་བུ་ཆེ་བ་རེ་རེའི་མཐར་ཆུང་བ་དུ་མས་བསྐོར་བ།  བ་དམར་མོའི་འོ་མ་ར་དཀར་མོའི་འོ་མ་བཅས་པ་བཤམས།  བསྡུས་ན་སྣོད་གཅིག་གི་ནང་དུ་བཤམས་ཀྱང་ཆོག་གོ།  ། མཆོད་ཡོན་གྱི་རྫས་བདུན་བཏབ་པའི་མཆོད་ཡོན།  མེ་ཏོག་དཀར་པོ།  གླ་རྩི་མ་འདྲེས་པའི་སྤོས་དམར་དཀར་པོ་སོགས་ཀྱི་མར་མེ།  དྲི་བཟང་བཏབ་པའི་ཆུ་གཙང་།  དཀར་གསུམ་མངར་གསུམ་གྱི་ཞལ་ཟས་རྣམས་བཤམས།  སྒྲུབ་པ་པོ་རྣམས་གྲལ་ལ་འཁོད་དེ།  སྐྱབས་སེམས་བླ་མའི་རྣལ་འབྱོར་དང་འབྲེལ་བའི་ཁྲུས་གསོལ་རྒྱས་བསྡུས་ཅི་རིགས་སྔོན་དུ་བཏང་།  སྔོན་འགྲོའི་གཏོར་མ་ནས་བཟུང་གཏོར་འབུལ་རྫོགས་ཀྱི་བར་འཇིགས་བྱེད་ཀྱི་བདག་བསྐྱེད་སྒྲུབ་ཐབས་བཞིན་ཉམས་སུ་བླངས།  དེ་ནས་རང་ཡི་དམ་གྱི་ང་རྒྱལ་བརྟན་པོས།  མཆོད་གཏོར་རྣམས་ཧྲཱིཿཥྚྲཱིཿས་བསངས།  སྭ་བྷཱ་ཝས་སྦྱངས།  སྟོང་པའི་ངང་ལས་ཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་ཨཱཿཧཱུཾ་ཞུ་བ་ལས་བྱུང་བའི་མཆོད་པ་དང་གཏོར་མ་ཡེ་ཤེས་ཀྱི་རང་བཞིན་ཅན་དྭངས་ཤིང་ཐོགས་པ་མེད་པ་ཀླུ་རྣམས་ཀྱིས་ལོངས་སྤྱད་པ་ཙམ་གྱིས་ནད་དང་སྡུག་བསྔལ་ཐམས་ཅད་ཞི་ཞིང་ཟག་པ་མེད་པའི་བདེ་བ་ཆེན་པོ་རྒྱུད་ལ་བསྐྱེད་པའི་ནུས་མཐུ་དང་ལྡན་པར་གྱུར།  ཨོཾ་ཨཱཿཧཱུཾ།  ལན་གསུམ།  ཨ་ཀ་རོས་བྱིན་རླབས།  དེ་ནས་ཀླུའི་དཀྱིལ་འཁོར་ལ་དམིགས་ཏེ་བསངས་སྦྱངས།  སྟོང་པའི་ངང་ལས་མདུན་དུ་ཡན་ལག་བརྒྱད་དང་ལྡན་པའི་རྒྱ་མཚོ་ཆེན་པོའི་དབུས་སུ་པདྨ་འདབ་མ་བརྒྱད་པ་སྡོང་པོ་དང་བཅས་པའི་ལྟེ་བར་ཡི་གེ་བཾ་དཀར་པོ་དང་།  འདབ་མ་(༨༧)བརྒྱད་ལ་ནམ་ཡིག་རང་རང་གི་མདོག་ཅན་བརྒྱད་རྣམས་ལས་འོད་ཟེར་ལྕགས་ཀྱུ་ལྟ་བུ་འཕྲོས་པའི་ཕྱིའི་རྒྱ་མཚོ་ཆེན་པོ་དང་རོལ་པའི་མཚོ་བདུན་ལ་སོགས་པ་ནས་ཀླུ་བརྒྱད་ཆུ་བདག་དང་བཅས་པའི་རྣམ་པར་ཤེས་པ་བཀུག་སྟེ།  མདུན་གྱི་ཡི་གེ་རྣམས་ལ་ཐིམ།  དེ་ཡོངས་སུ་གྱུར་པ་ལས་དབུས་སུ་ཆུ་ལྷ་དཀར་པོ་སྦྲུལ་མགོའི་གདེངས་ཀ་བདུན་དང་ལྡན་པ།  ཕྱག་གཡས་རལ་གྲི་དང་།  གཡོན་སྦྲུལ་ཞགས་འཛིན་པ།  སྨད་སྦྲུལ་མཇུག་ཏུ་འཁྱིལ་བ།  ཤར་དུ་མཐའ་གཡས་སྔོ་བསངས།  ལྷོར་ནོར་རྒྱས་དཀར་པོ།  ནུབ་ཏུ་འཇོག་པོ་དམར་པོ།  བྱང་དུ་ཀཪྐོ་ཊ་ནག་པོ།  མེར་པདྨ་དམར་པོ།  བདེན་བྲལ་དུ་པདྨ་ཆེན་པོ་དམར་པོ།  རླུང་དུ་དུང་སྐྱོང་སེར་པོ།  དབང་ལྡན་དུ་རིགས་ལྡན་ལྗང་ཁུ།  ཐམས་ཅད་ཀྱང་སྦྲུལ་མགོའི་གདེངས་ཀ་རེ་རེ་དང་ལྡན་པ།  ཞལ་གཅིག་ཕྱག་གཉིས་ཐུགས་ཀར་ཐལ་མོ་སྦྱར་ཞིང་།  རིན་པོ་ཆེའི་རྒྱན་སྣ་ཚོགས་ཀྱིས་སྤྲས་པ།  སྨད་སྦྲུལ་མཇུག་ཏུ་འཁྱིལ་བ།  དེ་རྣམས་ཀྱི་ཕྱི་རོལ་ཏུ་ཀླུ་རིགས་བརྒྱད་ཀྱི་ཀླུ་བྲན་མཐའ་ཡས་པས་བསྐོར་བ།  ཐམས་ཅད་ཀྱང་སྒྲུབ་པ་པོའི་འདོད་པའི་དོན་ཐམས་ཅད་སྒྲུབ་པར་བྱེད་པ་ལ་དགའ་ཞིང་མགུ་བའི་བསམས་པ་དང་བཅས་པས་རང་རང་གི་གདན་ལ་འཁོད་པར་གྱུར།  རང་གི་ཐུགས་ཀའི་ཧཱུཾ་དང་ཀླུ་རྣམས་ཀྱི་ཐུགས་ཀའི་ས་བོན་ལས་འོད་ཟེར་ལྕགས་ཀྱུ་ལྟ་བུ་འཕྲོས།  ཕྱིའི་རྒྱ་མཚོ་དང་།  རོལ་པའི་མཚོ་བདུན་ལ་སོགས་པ་ནས།  ཆུ་བདག་ཀླུ་བརྒྱད་དང་བཅས་པ་བཀུག་པར་གྱུར་པར་བསམ་ལ།  འདོད་རྒྱལ་གྱི་ཕྱག་རྒྱ་དང་བཅས།  ཨོཾ་པ་ཏ་ལི་མཧཱ་པ་ཏ་ལི་ཧཱུཾ་ཧཱུཾ་ཧཱུཾ་ཛཿསྭཱ་ཧཱ།  ཞེས་འགུགས་པའི་སྔགས་བརྗོད་ལ།  ཀླུ་རྒྱལ་མཐའ་ཡས་ནོར་རྒྱས་བུ།  ། འཇོག་པོ་དང་ནི་སྟོབས་ཀྱི་རྒྱུ།  ། པདྨ་པདྨ་ཆེན་པོ་དང་།  ། དུང་སྐྱོང་དང་ནི་རིགས་ལྡན་ནོ།  ། ལྷ་མོ་ལྷ་མོ་ཆེན་པོ་དང་།  ། ཟླ་བའི་སྤྱི་གཙུག་བེ་ཅོན་དང་།  ། བེ་ཅོན་ཆེན་པོ་ཧུ་ལུད་ཏ།  ། དགའ་བོ་དང་ནི་ཉེར་དགའ་བོ།  ། རྒྱ་མཚོ་རྒྱ་མཚོ་ཆེན་པོ་དང་།  ། ཚ་བ་ཚ་བ་ཆེན་པོ་དང་།  ། དཔལ་གྱི་འོད་དང་འོད་ཆེན་པོ།  ། རིན་ཆེན་འོད་དང་མཛེས་པ་དང་།  ། མཛེས་ཆེན་པོ་དང་སྦྲུལ་བཟང་དང་།  ། (༨༨)སྟོབས་པོ་ཆེ་དང་ཚི་ལི་དང་།  ། ཚི་ལི་ཆེན་པོ་རྣམས་དང་བཅས།  ། མཆོད་པའི་གནས་འདིར་གཤེགས་སུ་གསོལ།  ། ཨོཾ་ཨ་གཙྪ་ཨ་གཙྪ་མཧཱ་ན་ག་ཨ་བྷི་པ་ཏ་ཡེ་སརྦ་བྷུ་ར་བྷུ་ཝ་ཕྲུཾ་ཕྲུཾ་སྭཱ་ཧཱ།  ཞེས་སྤྱན་དྲངས།  ཨོཾ་ཨཱཿཝ་རུ་ཎ་ཡ་ཧཱུཾ་སྭཱ་ཧཱ།  ཨོཾ་ཨཱཿཨ་ནནྡ་ཡ་ཧཱུཾ་སྭཱ་ཧཱ།  ཨོཾ་ཨཱཿབ་སུ་ཀི་ཡ་ཧཱུཾ་སྭཱ་ཧཱ།  ཨོཾ་ཨཿཏཀྵ་ཀཱ་ཡ་ཧཱུཾ་སྭཱ་ཧཱ།  ཨོཾ་ཨཱཿཀརྐོ་ཊ་ཡ་ཧཱུཾ་སྭཱ་ཧཱ།  ཨོཾ་ཨཱཿཔདྨ་ཡ་ཧཱུཾ་སྭཱ་ཧཱ།  ཨོཾ་ཨཱཿམཧཱ་པདྨ་ཡ་ཧཱུཾ་སྭཱ་ཧཱ།  ཨོཾ་ཨཱཿཤངྑ་པཱ་ལ་ཡ་ཧཱུཾ་སྭཱ་ཧཱ།  ཨོཾ་ཨཱཿཀུ་ལི་ཀ་ཡ་ཧཱུཾ་སྭཱ་ཧཱ།  ཞེས་པའི་སྔགས་རྣམས་བརྗོད་ཅིང་མེ་ཏོག་དཀར་པོས་མཆོད།  དྲི་མེད་ཡིད་དུ་འོང་བ་ཡི།  ། ལྷ་རྫས་བཟང་པོའི་མཆོད་ཡོན་འདི།  ། ཀླུ་རྒྱལ་འཁོར་དང་བཅས་ལ་འབུལ།  ། བཞེས་ནས་དངོས་གྲུབ་སྩལ་ཏུ་གསོལ།  ། ཨོཾ་ནཱ་ག་རཱ་ཛ་ས་པ་རི་ཝ་ར་ཨརྒྷཾ་པྲ་ཏཱིཙྪ་ཧཱུཾ་སྭཱ་ཧཱ།  ཞེས་པ་དང་།  དེ་བཞིན་དུ་མཆོད་ཡོན་གྱི་གནས་སུ།  མེ་ཏོག། བདུག་སྤོས།  སྣང་གསལ།  དྲི་ཆབ།  ཞལ་ཟས།  རོལ་མོ་ཞེས་པ་དང་།  ཨརྒྷཾ་གྱི་གནས་སུ།  པུཥྤེ།  དྷུ་པེ།  ཨཱ་ལོ་ཀེ།  གནྡྷེ།  ནཻ་ཝི་དྱཱི།  ཤཔྟ་རྣམས་རིམ་བཞིན་བཅུག་ལ་རང་རང་གི་ཕྱག་རྒྱ་དང་བཅས་པའི་མཆོད་ཡོན་དང་ཉེར་སྤྱོད་རྣམས་འབུལ།  གདེངས་ཀ་ནོར་བུ་འབར་བའི་འོད་ཟེར་གྱིས།  ། ས་འོག་གནས་པའི་མུན་པ་རབ་སེལ་ནས།  ། བསྟན་ལ་རབ་དགའ་མཐུ་སྟོབས་བསམ་མི་ཁྱབ།  ། ཀླུ་རྒྱལ་འཁོར་དང་བཅས་ལ་ཕྱག་འཚལ་བསྟོད།  ། དེ་ནས་མགྲོན་རྣམས་ཀྱི་ལྗགས་ཧཱུཾ་ལས་སྐྱེས་པའི་རྡོ་རྗེ་དཀར་པོ་རྩེ་གསུམ་པ་ཨོཾ་གྱིས་མཚན་པ་ནས་འབྲུ་ཙམ་འཁོད་པའི་འོད་ཟེར་གྱི་སྦུ་གུས་གཏོར་མའི་བཅུད་ཐམས་ཅད་དྲངས་ཏེ་གསོལ་བར་གྱུར་པར་བསམ་ལ།  ལག་པ་གཡོན་པ་གདེངས་ཀའི་ཚུལ་དང་གཡས་པ་མཆོག་སྦྱིན་གྱི་ཕྱག་རྒྱ་བྱས་ལ།  ཨོཾ་ཝ་རུ་ཎ།  ཨ་ནནྡ།  བ་སུ་ཀི།  ཏཀྵ་ཀ། ཀརྐོ་ཊ་ཀ། པདྨ།  མཧཱ་པདྨ།  ཤངྑ་པཱ་ལ།  ཀུ་ལི་ཀ། པ་ལ་དེ་ཝ་ཏི།  མཧཱ་དེ་ཝ་ཏི།  སོ་མ་ཤི་ཁི།  མཧཱ་སོ་མ་ཤི་ཁི།  དནྜ་དྷ་ར།  མཧཱ་དནྜ་དྷ་ར།  ཨ་པཱ་ལ་ལ།  ཧུ་ལུནྟ།  ནནྟ།  ཨུ་པ་ནནྟ།  སཱ་ག་ར།  མཧ་སཱ་ག་ར།  ཏཔྟ།  མཧཱ་ཏཔྟ།  ཤྲཱི་ཀཱནྟི།  མ་ཧཱ་ཀཱནྟི།  རཏྣ་ཀཱནྟི།  སཱུ་རུ་པ།  མཧཱ་སཱུ་རུ་པ།  བྷ་དྲ་ཧི་ཀི།  མ་ཧོ་ད་ར།  ཤི་ལི།  མཧཱ་ཤི་ལི།  ཨོཾ་བྷཀྵ་བྷཀྵ།  ཨ་གཙྪ་ཨ་གཙྪ།  མཧཱ་ནཱ་ག་ཨ་དྷི་པ་ཏི་སརྦ་བྷུ་ར་བྷུ་ཝ།  ཕྲུཾ་ཕྲུཾ་སྭཱ་ཧཱ།  ཞེས་པ་གཅིག་གམ་གསུམ་གྱིས་གཏོར་མ་ཕུལ།  སྤྲོ་ཞིང་ལོང་ཡོད་དུས་བོད་སྐད་དུ་བསྒྱུར་བར་འདོད་ན།  ཨོཾ་ཀླུ་ཡི་རྒྱལ་པོ་ཆུ་བདག་ཆེན་པོ་དང་།  ། མཐའ་ཡས་(༨༩)ནོར་རྒྱས་འཇོག་པོ་སྟོབས་ཀྱི་རྒྱུ།  ། པདྨ་པད་ཆེན་དུང་སྐྱོང་རིགས་ལྡན་དང་།  ། ལྷ་མོ་ལྷ་མོ་ཆེན་པོ་ཟླ་བའི་གཙུག། ཟླ་བའི་གཙུག་ཆེན་དབྱུག་འཛིན་དབྱུག་འཛིན་ཆེ།  ། སོག་མེད་ཧུ་ལུན་དགའ་བོ་ཉེར་དགའ་བོ།  ། རྒྱ་མཚོ་ཆེན་པོ་དྲོ་བ་དྲོ་བ་ཆེ།  ། དཔལ་གྱི་འོད་དང་འོད་ཆེན་རིན་ཆེན་འོད།  ། གཟུགས་མཛེས་གཟུགས་མཛེས་ཆེན་པོ་སྦྲུལ་བཟང་དང་།  ། ལྟོ་འཕྱེ་ཆེན་པོ་ཤི་ལི་ཤི་ལི་ཆེ།  ། ཨོཾ་ཀླུ་ཡི་མངའ་བདག་ཆེན་པོ་སྤྱོན་ཅིག་སྤྱོན།  ། གསོལ་ཅིག་གསོལ་ཅིག་ས་སྟེང་ས་འོག་དང་།  ། ས་བླ་ཐམས་ཅད་དུ་ཡང་དགྱེས་པར་མཛོད་ཕྲུམ་ཕྲུཾ་སྭཱ་ཧཱ།  ཞེས་ཀྱང་བརྗོད།  དེ་ལྟར་ལོངས་སྤྱད་པས་ཀླུ་རྣམས་སྡིག་སྒྲིབ་དང་སྡུག་བསྔལ་ཐམས་ཅད་བྲལ་ནས་ཟག་མེད་ཀྱི་བདེ་བས་ཚིམ་པར་གྱུར་པར་བསམ་ནས་བྱམས་པ་དང་སྙིང་རྗེ་ཤུགས་དྲག་བསྒོམ་པ་གནད་དུ་ཆེ།  ཆོས་སྦྱིན་བྱ་བར་འདོད་ན།  སྐར་མ་རབ་རིབ་མར་མེ་དང་།  ། ཞེས་སོགས་དང་།  ཆོས་རྣམས་ཐམས་ཅད་རྒྱུ་ལས་བྱུང་།  ། དེ་རྒྱུ་དེ་བཞིན་གཤེགས་པས་གསུངས།  ། རྒྱུ་ལ་འགོག་པ་གང་ཡིན་པ།  ། དགེ་སྦྱོང་ཆེན་པོས་འདི་སྐད་གསུངས།  ། སྡིག་པ་ཅི་ཡང་མི་བྱ་སྟེ།  ། དགེ་བ་ཕུན་སུམ་ཚོགས་པར་བྱ།  ། རང་གི་སེམས་ནི་ཡོངས་སུ་འདུལ།  ། འདི་ནི་སངས་རྒྱས་བསྟན་པ་ཡིན།  ། འཕྲིན་ལས་བཅོལ་བ་ནི།  ཀླུའི་རྒྱལ་པོ་འཁོར་དང་བཅས་པས་ཟག་པ་མེད་པའི་མཆོད་སྦྱིན་གྱི་གཏོར་མ་རྒྱ་ཆེན་པོ་འདི་བཞེས་ལ།  ཡུལ་ཕྱོགས་ཐམས་ཅད་དུ་རྟག་ཏུ་ལོ་ཏོག་ལ་ཕན་པའི་ཆར་ཆེན་པོ་མྱུར་དུ་དབབ་པའི་འཕྲིན་ལས་མཛོད་ཅིག། ཅེས་བརྗོད།  དེ་ནས་ཆུ་བདག་དང་ཀླུ་ཆེན་བརྒྱད་པོ་རེ་རེའི་སྤྱི་བོར་རྡོ་རྗེ་འཇིགས་བྱེད་ཞལ་གཅིག་ཕྱག་གཉིས་པ་རེ་རེས་མནན་པར་བསམ།  རང་གི་སྙིང་གའི་སྔགས་འཕྲེང་ཁ་དོག་ནག་པོ་ལས་འོད་ཟེར་མེ་འོད་ལྟ་བུ་འཕྲོས།  ཀླུ་རྣམས་ལ་ཕོག་པས་དེ་རྣམས་གདུངས་ནས་སྤྲུལ་པ་སྣ་ཚོགས་པས་འཇིག་རྟེན་གྱི་ཁམས་ཀྱི་སྤྲིན་ཐམས་ཅད་བསྡུས་ནས་ཆར་ཀྱི་རྒྱུན་ཆེན་པོ་འབེབས་པ་དང་།  ལྟོ་བ་ནས་ན་བུན་སྔོ་ཐུལ་བྱུང་བ་ཕྱོགས་ཐམས་ཅད་དུ་འཁྲིགས་པའི་གསེབ་ནས་ཀྱང་ཆར་གྱི་རྒྱུན་བཟང་པོ་ཟིམ་ཟིམ་བབས་པར་གྱུར་པར་བསམ་ལ།  རང་གི་ཡི་དམ་གྱི་ང་རྒྱལ་དང་ཡེ་མ་བྲལ་བའི་ངང་ནས་ཀླུ་རྣམས་བཀའ་བསྒོ་བར་བསམ་མོ།  ། ཨོཾ་ཧྲཱིཿཥྚྲཱིཿཝི་ཀྲིཏ་ན་ན་ཧཱུཾ་ཕཊ།  པ་པ་ཏ་(༩༠)ལ་ན་ག་ན་ག། ཨ་ཀཪྵ་ཡ་ཛ།  ཏརྫ་ཡ།  ཕུཿཕུཿཕུཿཕུཿཕུཿཕུཿཕུཿཕུཿཧཱུཾ།  ཞེས་ངག་གཞ